ไฟแนนซ์ทูเดย์
มหกรรมร้องเรียนเริ่มขึ้นแล้ว แบงก์รัฐหลายแห่งที่ไม่อยู่ในข่ายที่ซูเปอร์บอร์ดสั่งให้ฟื้นฟูกิจการ ทำเงียบๆ กันอย่านึกว่าไม่มีอะไร ตอนนี้หลายแห่งเริ่มมีการส่งบัตรสนเท่ห์กล่าวหาเอ็มดีในเรื่องความไม่โปร่งใสแล้ว ล่าสุดคุณพี่ อังคณา ไชยมนัส ปิลันธน์โอวาท ก็โดนกับเขาด้วย ส่วนเพื่อนซี้ที่แบงก์บนถนนพหลโยธิน แว่วว่าโดนเหมือนกัน ข้อหาใช้เงินผิดประเภท ขอย้ำว่านี่คือการกล่าวหา ยังไม่ได้ระบุว่าทำผิดจริง แต่เมื่อเรื่องนี้หลุดออกมาถึงสื่อแล้ว การเลี่ยงทำเป็นเหมือนไม่มีอะไรเกิดขึ้น มันยากที่จะตอบประชาชน
30 ก.ย. 2557

มหกรรมร้องเรียนเริ่มขึ้นแล้ว แบงก์รัฐหลายแห่งที่ไม่อยู่ในข่ายที่ซูเปอร์บอร์ดสั่งให้ฟื้นฟูกิจการ ทำเงียบๆ กันอย่านึกว่าไม่มีอะไร ตอนนี้หลายแห่งเริ่มมีการส่งบัตรสนเท่ห์กล่าวหาเอ็มดีในเรื่องความไม่โปร่งใสแล้ว ล่าสุดคุณพี่ อังคณา ไชยมนัส ปิลันธน์โอวาท ก็โดนกับเขาด้วย ส่วนเพื่อนซี้ที่แบงก์บนถนนพหลโยธิน แว่วว่าโดนเหมือนกัน ข้อหาใช้เงินผิดประเภท ขอย้ำว่านี่คือการกล่าวหา ยังไม่ได้ระบุว่าทำผิดจริง แต่เมื่อเรื่องนี้หลุดออกมาถึงสื่อแล้ว การเลี่ยงทำเป็นเหมือนไม่มีอะไรเกิดขึ้น มันยากที่จะตอบประชาชน
...กรณีหนังสือร้องเรียนเรียกรับผลประโยชน์ของนายแบงก์รัฐใหญ่แบงก์หนึ่ง ไม่ใช่บัตรสนเท่ห์ แต่เป็นหนังสือร้องเรียนไปยัง ปปง. เมื่อกลางปีที่แล้ว บอร์ดแบงก์กลับทำเหมือนไม่มีอะไรเกิดขึ้น ประธานบอร์ดดูเหมือนจะไม่ใส่ใจ ทั้งที่เป็นเรื่องใหญ่ ตอนนี้บอร์ดเก่าโดนโละไปแล้ว บอร์ดใหม่อาจจะไม่รู้ เจ้าตัวก็มั่นใจว่าเส้นใหญ่สายเขียว เอ้ย! สายแข็ง ได้เป็นเบอร์หนึ่งแน่นอน ว่าแล้วก็สั่งโยกย้ายพนักงานอุตลุด เอาคนของตัวเองมาวางไว้ในตำแหน่งสำคัญ อาทิ สายสินเชื่อ 
ฝากบอร์ดใหม่ของแบงก์ช่วยดูหน่อยเถิดว่า หนังสือร้องเรียนนั้นมันเป็นเรื่องจริงหรือกลั่นแกล้ง แล้วไอ้ที่รีบย้ายพนักงานวุ่นวายขายปลาช่อนอยู่ตอนนี้น่ะ มันเหมาะสมหรือไม่ เรื่องนี้ ช.ชดา ก็อยากจะรู้เหมือนกัน 
...ปัญหาหนี้นอกระบบ ยังค้างคาใจนายกฯ ประยุทธ์ แก้มยุ้ย ที่จะต้องแก้ไขให้ได้ เรื่องนี้คลังจักต้องเป็นเจ้าภาพด้วยการตั้งคณะกรรมการขึ้นมาดูแลและจัดการ โดยใช้แบงก์รัฐที่เปรียบเสมือนแขนซ้าย คือ ออมสิน แขนขวาคือ ธ.ก.ส. จัดการ เพราะถือว่าเป็นแบงก์ที่อยู่ใกล้ชิดลูกค้ามากที่สุด 
คุณหมอยงยุทธ มัยลาภ บอกว่า ประชาชนที่เป็นหนี้นอกระบบต้องการความช่วยเหลือ ขอให้ไปติดต่อสหกรณ์ หรือองค์กรการเงินชุมชน หรือติดต่อที่สถาบันการเงินในพื้นที่เพื่อให้ช่วยจัดการ ตอนนี้ยังมองไม่ออกว่ารัฐบาลจะช่วยลูกหนี้นอกระบบและจัดการกับเจ้าหนี้นอกระบบยังไง นอกจากใช้รูปแบบเดิมๆ แปลงหนี้ให้มาอยู่ในระบบ แต่ลูกหนี้จะไปรอดหรือไม่ นี่สิน่าสงสัย